b'\n_START_ARTICLE_\nDago\n_START_PARAGRAPH_\nDago, dego eller degos er et nedsettende begrep, eller etnofaulisme, brukt om personer av latinsk opphav, blant annet fra Den iberiske halv\xc3\xb8y \xe2\x80\x93 Spania og Portugal \xe2\x80\x93 og Italia. Begrepet kommer antagelig av det spanske mannsnavnet Diego. Opprinnelig ble begrepet brukt om spanske og portugisiske sj\xc3\xb8menn p\xc3\xa5 engelske eller amerikanske skip; innen 1900 hadde begrepet blitt utvidet til \xc3\xa5 hovedsakelig bety \xc2\xabitaliener\xc2\xbb. Sankt Jakob den store er Spanias skytshelgen, og bruken av \xc2\xabDiego\xc2\xbb som et generisk ord p\xc3\xa5 \xc2\xaben spanjol\xc2\xbb kan attesteres tilbake til 1610-tallet.'